कमानी के एक नहीं 3000 मालिक थे. कंपनी कैसे चलानी है, मालूम नहीं था. लेकिन दुनिया में हल्ला था. ऐसा पहले कभी नहीं हुआ था कि मजदूरों को अदालत एक कंपनी चलाने को दे दे. सरकारी मदद थी. बैंको से ढेरो लोन भी मिला. अगले सात साल कठिन बीते. मजदूर कंपनी संभाल नहीं पाए. कई मजदूर यूनियन बन गयी जिन्होंने कोर्ट में आपसी मुकदमे किये कि कंपनी कौन चलाएगा. इसी बीच लोन की राशि ब्याज समेत बढ़ती जा रही थी. सरकारी टैक्स पेनल्टी के साथ बढ़ रहे थे. सन 95 में कम्पनी पर 140 अदालती केस चल रहे थे, 116 करोड़ का लोन टैक्स लाइबिलिटी चढ़ चुकी थी. कम्पनी बंद पड़ी थी.